Malis flagg

Malis flagg ble offisielt 1. mars 1961. Fargene er de tradisjonelle panafrikanske.

Fargene symboliserer:
 Grønt: Natur og landbruk
 Gult: Velstand, gull og andre metallforekomster 
 Rød: Forfedrenes kamp for uavhengighet 

Samme flagg benyttes som nasjonalflagg, statsflagg og flagg for Malis væpnede styrker.

Tidligere flagg 
Før det nåværende flagget ble innført, benyttet Mali et flagg med de samme fargene, men med tillegg av en svart figur, en menneskelignende strekfigur kalt kanaga, i det midtre feltet. Dette var fra 1959 av flagget for Mali-føderasjonen, der også Senegal inngikk.

Mali fortsatte å bruke flagget etter at Senegal gikk ut av føderasjonen i august 1960, men fjernet kanaga-figuren etter kort tid. Grunnen skal være bildeforbudet i islam, ettersom over 90 % av Malis befolkning er muslimer. Malis flagg har vært uforandret siden da. Senegals flagg er helt likt det maliske, men har en grønn stjerne midt på det gule feltet.

Se også 
 Mali

Eksterne lenker 
 
 Drapeau National du Mali fra Présidence de la République du Mali 
 Artikkel om Malis flagg på Flags of the World

Afrikanske flagg
Mali